fi fi fi fi fi hu fi fi et fi az fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi hu fr en sk sv cs fr cs de he de fi fi fi fi fi hu fi fi nl nl nl sv sv sv en fi fi fi fi gl fi fi fi fi fi fi fi fi fi fi en fi fi fi
Kaikista tehtävistä on ylläpidettävä versionhallintaa git-työkalun avulla.
Lokaalia repoa voit ylläpitää seuraavilla komennoilla. git add . lisää repoon kaikki oletuskansion tiedostot. git add tiedostonnimi lisää yksittäisen tiedoston git commit päivittää muutokset lokaaliin repoon. Gitin oletuseditorin voi vaihtaa esim. nanoksi komennolla: git config --global core.editor "nano"
[tunnus@halava vt1]$ git add . [tunnus@halava vt1]$ git commit
git luo kansioon .git-nimisen alikansion (repon), joka pakataan mukaan palautettavaan viikkotehtävään. Luo jokaiselle viikkotehtävälle oma repo. Tee commiteja aina, kun olet tehnyt olennaisen lisäyksen tai korjauksen ohjelmaasi. Yksi commit päivässä on ehdottomasti liian vähän. Versionhallinnasta täytyy selvästi nähdä, että ohjelmakoodi on itse tehtyä ja tämä edellyttää tiuhaa commitointia.
Jos haluat kopioida lokaalin reposi esim. gitlabiin
Luo gitlabissa uusi tyhjä repo
Gitlab antaa ohjeet komennoista joilla voit pushata lokaalin repon gitlabiin:
Jos sait aiemmalla kurssilla viikkotehtävästä huonon arvosanan, voit uusia tehtävän. Aiemmin tehtyjen (vuosien 2021 ja 2022) viikkotehtävien pisteet ovat voimassa vielä ainakin 31.12.2022 asti.
Tehtävät palautetaan kahden viikon välein annetussa aikataulussa. Huom! Aikataulu koskee myös etäopiskelijoita. Jokaisen tehtävän palautuksen jälkeen joutuu myös vertaisarvioimaan toisen opiskelijan tehtävän.
Jokaisen on toteutettava oma uniikki vastauksensa itsenäisesti. Pari- tai ryhmäpalautukset eivät kelpaa. Viikkotehtävä on vastaavanlainen suoritus kuin tentti..
Kerran palautettua tehtävää ei voi myöhemmin korjata. Huonosti menneen tehtävän voit uusia, kun tehtävästä tulee tarjolle uusi versio seuraavan kurssin aikana.
Viikkotehtävät palautetaan annetussa aikataulussa. Myöhästyneitä tehtäviä ei kelpuuteta.
Uudet tehtävät julkaistaan syyskuun alussa.
Viikkotehtävä 1: Javascript-perusteet Tehtävä on palautettava 26.9.2022 klo 12:00 mennessä.
Viikkotehtävä 2: Document Object Model (DOM) ja tapahtumankäsittely. Tehtävä on palautettava 10.10.2022 klo 12:00 mennessä.
Viikkotehtävä 3: Lomakkeet ja validointi. Tehtävä on palautettava 24.10.2022 klo 12:00 mennessä.
Viikkotehtävä 4: Canvas, SVG ja animaatiot. Tehtävä on palautettava 7.11.2022 klo 12:00 mennessä.
Viikkotehtävä 5: Drag & Drop, kartat. Tehtävä on palautettava 21.11.2022 klo 12:00 mennessä.
Viikkotehtävä 6: React. Tehtävä on palautettava 5.12.2022 klo 12:00 mennessä.
Bonustehtävä Bonustehtävän voi tehdä, kun on tehnyt kaikki muut tehtävät
Sijoita tehtäväsi users.jyu.fi-palvelimelle. Täydennä toimivan vastauksesi osoite palautuslomakkeelle
Paketoi kaikki tehtävääsi kuuluvat tiedostot zip-pakettiin (ei node_modules-kansiota eikä mitään jshint-tiedostoja!) ja sijoita paketti www-sivullesi yliopiston users.jyu.fi-palvelimelle. Älä käytä skandinaavisia merkkejä (ä,ö,å) tiedostojesi nimissä.. Pakettia ei voi sijoittaa muille palvelimille.
Voit palauttaa tehtävästä useita eri versioita aina palautustakarajaan saakka. Uusi palautus korvaa aina edellisen. Voit esim. palauttaa ensin taso 1 -vastauksen ja myöhemmin korvata sen taso 3 -vastauksella.
WWW-selaimella toimivan tehtävän osoite ja zip-paketin osoite on ilmoitettava palautuslomakkeella.
Lomakesivulle täytyy kirjautua google-tunnuksella. Yliopiston Isa-postin tunnuksen pitäisi kelvata.
Ensimmäisellä kirjautumiskerralla on täydennettävä henkilötietonsa.
Jos sivusto kaatuu, niin poista selaimen evästeet.
Omat palautukset ja niiden arvioinnit näkee omat-sivulta
Viikkotehtävän palautustakarajan umpeuduttua on vertaisarvioitava jonkun toisen opiskelijan palauttama tehtävä.
Tekemättä jätetyt / puuttuvat vertaisarviot voivat alentaa omaa viikkotehtäväpistesaldoa. Arvioinneista saa korotusta/vähennystä viikkotehtävien kokonaispistemäärään. Hyväksytty arvosana eli vähintään 1 on saavutettava pelkillä viikkotehtävien pisteillä.
Arviointi on tehtävä aina seuraavan viikon maanantaihin klo 12 mennessä.
Arvioitavan tehtävän näkemiseen tarvittava tunnus ja salasana ilmoitetaan kurssin keskusteluryhmässä ja sisuviestillä.
Opettaja vahvistaa lopullisen arvioinnin ja tarvittaessa muuttaa arviota.
Tehtävät on jokaisen toteutettava itsenäisesti. Jokaisen on palautettava oma uniikki vastaus. Plagiointi on ehdottomasti kiellettyä!
Palautettujen vastausten yksilöllisyys tarkistetaan koneellisesti. Identtiset vastaukset hylätään kaikilta palauttaneilta.
Joku toinen opiskelija arvioi tehtäväsi ja kirjoittaa siitä palautteen. Lopullisen arvioinnin tekee kurssin opettaja.
Viikkotehtävän voi valita kolmesta eritasoisesta tehtävästä, joista saa 1, 3 tai 5 pistettä.
Asianmukaisesta vastauksesta saa tason mukaiset pisteet.
Toimivasta, mutta pieniä puutteita sisältävästä vastauksesta vähennetään yksi (1) piste. Isompia puutteita sisältävistä tehtävästä voidaan vähentää useitakin pisteitä.
Halutessaan voi tehdä viikon kaikki kolme tehtävää. Korkein pistemäärä jää voimaan.
Korkeampia pistemääriä EI VOI SAADA, jos vastaus ei täytä kaikkia alempien pistemäärien vaatimuksia
Toimimattomasta tai selvästi keskeneräisestä ykköstason vastauksesta saa nolla (0) pistettä. Vastauksen on täytettävä kaikki ensimmäisen tason vaatimukset ansaitakseen yhden pisteen.
Puuttuvia tehtäviä tai arvosanan nolla (0) saaneita tehtäviä saa olla enintään kaksi kappaletta. Tehtäviä on yhteensä kuusi (6) kappaletta.
Lisäksi on bonustehtävä jolla voi kerätä lisäpisteitä. Bonustehtävällä voi korvata yhden puuttuvan viikkotehtävän tai vain korottaa pistemääräänsä.
Lisäpisteitä (0-2) voi saada myös hyvin kirjoitetuista vertaisarvioinneista lähiopetuskurssin aikana. Lisäpisteiden saaminen edellyttää, että on laadukkaasti vertaisarvioinut kaikki tehtävät. Lisäansioksi lasketaan myös, jos on kurssin aikana neuvonut muita kurssilaisia telegram-luryhmässä. Vertaisarviointipisteet lasketaan mukaan vasta hyväksyttyyn suoritukseen eli vähintään ykköseen. Kuusi pistettä pitää saada kasaan viikkotehtävillä ja bonustehtävällä.
Puuttuvia tai huonosti menneitä tehtäviä voi uusia myöhemmillä kursseilla.
Kukin viikkotehtävä on kuin tentti.
Voit uusia tehtävän aina, kun siitä tulee tarjolle uusi versio (vrt. uusintatentti). Tehtäviä uusitaan yleensä kaksi kertaa vuodessa. Jos uusit tehtäviä, niin muista ilmoittautua Sisussa uudelle kurssille.
Uusittuasi haluamasi määrän tehtäviä ilmoita opettajalle, että kurssisi voidaan nyt arvostella uudelleen.
Syksyn 2021 ja kevään/kesän 2022 tehtävien pisteet ovat voimassa ainakin 31.12.2022 saakka.
Hyväksytyn suorituksen arvosana (1-5) muodostuu tehtävien keskiarvosta seuraavan taulukon mukaisesti:
keskiarvo = ( vt1 + vt2 + vt3 + vt4 + vt5 + vt6 + bonus) / 6.0
Keskiarvo lasketaan aina kuuden tehtävän perusteella.
Puuttuvien tehtävien pistemääräksi lasketaan nolla (0).
Jos on saanut nolla pistettä useammasta, kuin kahdesta tehtävästä, niin arvosana on hylätty.
Jos keskiarvo on alle 1,00 niin arvosana on hylätty.
Laskuri kertoo, minkä arvosanan saat vähintään kurssista yo. laskentaperusteilla.
Kurssimateriaalien käyttäminen kaupallisiin tarkoituksiin tai opetusmateriaalina ilman lupaa on ehdottomasti kielletty!
© Tommi Lahtonen (tommi.j.lahtonen@jyu.fi)
Informaatioteknologia - Jyväskylän yliopiston informaatioteknologian tiedekunta